comments: මහින්ද රාජපක්‍ෂයන් ලෝකයේ බලවත්ම කුලී හමුදාවක් පරාජය කිරීම පිළිබදව ඉතිහාසයේ අධිකරණය අභිමුව බලවත් ගෞරවය ලක් වූවත් ඉන් පසුව එම ජයග‍්‍රහණවලට පයින් ගැසීම පිළිබදව උදහසට ලක්වී ඇත. ප‍්‍රබල සටන් බිමක් අධිරාජ්‍යවාදීන්ට අහිමි කිරීමෙන් පසුව අධිරාජ්‍යවිරෝධී අරගලයේ ඉතිරි කොටස වන බෙදුම්වාදය දේශපාලන වශයෙන් පරාජය කිරීම සහ ආර්ථික සහ සංස්කෘතික තලයේ අධිරාජ්‍යවාදී න්‍යායපත‍්‍ර වලට එරෙහිව  යුද්ධ ප‍්‍රකාශ කිරීමට ක‍්‍රියා නොකිරීමේ වරදට මහින්ද රාජපක්‍ෂයන් වරදකරු වී ඇත. එහෙත් මහින්ද රාජපක්‍ෂයන් අතින් එම වරද සිදු වීමට ප‍්‍රධාන වශයෙන් බලපෑවේ සෝමවංශයන් විසින් භාග තීරණයක් ගැනීම හෙවත් සටන අතරමැද නවතා පැනයාම නිසා බවටද ඉතිහාසයේ අධිකරණය ඉදිරියේ සාක්‍ෂි  ඕනෑ තරම් ඉදිරිපත් වී ඇත. කෙසේ වෙතත් ඉතිහාසයේ අධිකරණය මේ දෙපළ පිළිබදව අවසන් තීන්දුව දීම සදහා මහජන ජූරිය කැදවන බවට කිසිදු සැකයක් නැත. එම දිනය වැඩි ඈතක නොවේ. බෙහෝවිට එය අගෝස්තු – සැප්තැම්බර් කාලයේදී උදාවිය හැක.